Cowboy Junkies
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Cowboy Junkies er et kanadisk rootsband. De ble på slutten av 1980-tallet kjent for lavmælte, langsomme country- og bluesbaserte låter og Margo Timmins' vakre, vemodige og klangfulle stemme.
Bandet ble dannet i Toronto i 1985 av søsknene Margo Timmins (født 1961; sang), Michael Timmins (født 1959; gitar) og Peter Timmins (født 1965; trommer) samt bassisten Alan Anton (født 1959). De albumdebuterte i 1986 med Whites Off Earth Now!! og fikk amerikansk platinaplate for The Trinity Session (1988), som ble innspilt med én mikrofon på 14 timer i ei gammel kirke. Også albumene The Caution Horses (1990; tiendeplass i Norge) og Black Eyed Man (1992) solgte bra.Cowboy Junkies lagde ytterligere tre studioalbum på 1990-tallet, og ti i perioden 2001-2018, og har fortsatt å turnere verden over. Les mer i Store norske leksikon musikk roots musikk i Canada Eksterne lenker Cowboy Junkies